b'\n_START_ARTICLE_\nTaktik\n_START_SECTION_\nKlju\xc4\x8dna podro\xc4\x8dja delovanja\n_START_PARAGRAPH_\nV njihov obseg del poleg klasi\xc4\x8dnih odnosov z javnostmi in mediji sodijo \xc5\xa1e strate\xc5\xa1ko komunikacijsko in poslovno svetovanje ter upravljanje s kriznim komuniciranjem. Delujejo tudi na podro\xc4\x8dju odnosov s poslovnimi in finan\xc4\x8dnimi javnostmi, zaposlenimi in potro\xc5\xa1niki ter lokalnimi skupnostmi. Izvajajo tudi treninge javnega nastopanja, medijske analize in organizirajo dogodke.\n_START_SECTION_\nNaro\xc4\x8dniki\n_START_PARAGRAPH_\nTaktik sodeluje s podjetji, kot so Lek, \xc4\x8dlan skupine Sandoz, Si.mobil, IKEA Slovenija, Lidl Slovenija, Europlakat, Zavarovalnica Generali, Po\xc5\xa1ta Slovenije, KDD, Erste Card Club, Zveza dru\xc5\xa1tev slepih in slabovidnih Slovenije ter drugi.\n_START_SECTION_\nMednarodne povezave\n_START_PARAGRAPH_\nTaktik je prva slovenska agencija, ki je postala del Mednarodnega zdru\xc5\xbeenja neodvisnih dru\xc5\xbeb za odnose z javnostmi in komunikacijskih dru\xc5\xbeb (IPREX). Slednje je na tem podro\xc4\x8dju eno izmed ve\xc4\x8djih in vodilnih zdru\xc5\xbeenj; ustanovljeno je bilo leta 1983.\n_START_SECTION_\nNagrade\n_START_PARAGRAPH_\nPodjetje je prejelo ve\xc4\x8d nagrad Prizma (leta 2005, 2006, 2008, 2010), nazadnje leta 2014, za komunikacijsko podporo projektu \xe2\x80\x9dKnji\xc5\xbenica slepih in slabovidnih" (naro\xc4\x8dnik: Zveza dru\xc5\xa1tev slepih in slabovidnih Slovenije). Agencija je tudi dobitnica Zlatega priznanja Festivala SOF 2012 za projekt Letno poro\xc4\x8dilo 2011 (naro\xc4\x8dnik: Si.mobil) in nagrade IABC Gold Quill 2010 za projekt Ekokviz (naro\xc4\x8dnik:Telekom Slovenije).'